
…………………………………… megyei
Kormányhivatal

KÖRNYEZETVÉDELMI, TERMÉSZETVÉDELMI ÉS HULLADÉKGAZDÁLKODÁSI
FŐOSZTÁLY


Iktatószám: 
Tárgy: Természetvédelmi engedély 
Melléklet: 1.sz. melléklet
Ügyintéző: 
Telefon: 



Az <ÜGYFÉL> (<CÍM>) által kérelmezett …………………. épületének felújítására vonatkozó eljárásban a következő döntést hoztam:


Határozat

<ÜGYFÉL> (<CÍM>) (Továbbiakban: Engedélyes) részére a …………… épületének felújítását 
<DÁTUM>-ig 
engedélyezem

az alábbi feltételekkel:

1.0 A denevérek jelenlegi búvóhelyeinek a megszüntetését, a denevérek kizárását március 15-től április 15-ig vagy augusztus 1-től október 1-ig tartó időszakokban engedélyezett elvégezni.

2.0 Az épületfelújítási munkálatok során gondoskodni kell arról, hogy a lezárt üregekben ne maradjon denevér vagy egyéb védett állatfaj egyede. Denevérre utaló nyomok, vagy konkrét denevérek esetében az adott szakaszon a rést közvetlenül lezárni vagy leszigetelni nem szabad. Adenevérek búvóhelyeinél gondoskodni kell a denevérek szabad kijutásáról. A kijutását biztosító ideiglenes lezárást a határozatban részletezett módon (a denevérek kijutását biztosító, de visszajutását megakadályozó fólia csapóajtó felszerelésével) kell megvalósítani.

3.0 A megszüntetett élőhely pótlására, a munkálatok végzésével egyidejűleg <MENNYISÉG> darab szigetelésbe építhető fabeton odút kell kihelyezni lehetőleg az épület déli és északi kitettségű oldalain egyaránt, a 3. emelet vagy annál nagyobb magasságban. A mesterséges odúk a határozatban részletezett méretezéstől és anyagszerkezettől el nem térhetnek.

4.0. Amennyiben a denevérek által használt üregek lefóliázása megtörtént, s az üregekben nincsenek már denevérek, a felújítási munkálatok az év bármely időszakában elvégezhetőek.
 
5.0 A denevérek búvóhelyeinek megszüntetése továbbá a felújítási munkálatok megkezdésének tervezett időpontjai előtt legalább 15 nappal értesíteni kell a …………. Nemzeti Park Igazgatóság (a továbbiakban: Igazgatóság) területileg illetékes természetvédelmi őrét (<NÉV>, telefonszám: +36…….; email: ………).

6.0 Az Engedélyes köteles biztosítani a hatóságunk, valamint az Igazgatóság részére a korlátozás nélküli ellenőrzés lehetőségét.

7.0 Jelen határozatot, vagy annak másolatát a tevékenység végzése során a helyszínen kell tartani.

8.0 A munkálatok elvégzéséről, eredményéről a hatóságunk, valamint az Igazgatóság részére a munkálatok befejezése előtt legalább 15 nappal írásban jelentést kell tenni. A jelentéshez mellékelni kell a kihelyezett mesterséges denevérodúkról készített fényképfelvételeket.

9.0 Jelen engedély <DÁTUM>-ig érvényes, a jelentéstételi kötelezettségre való tekintettel.

A jelen határozatban szereplő kötelezettségek önkéntes teljesítésének elmaradása esetén végrehajtási eljárás keretében teszem meg a szükséges intézkedéseket. Felhívom a figyelmet, hogy amennyiben a tevékenységével vagy mulasztásával a természet védelmét szolgáló jogszabály, illetve a határozat előírásait megsérti, természetvédelmi bírságot köteles fizetni, valamint a védett állatok károsítása, veszélyeztetése vagy jogellenes zavarása esetén a természetvédelmi hatóság a tevékenység folytatásától eltiltja. Az eljárás illeték- és díjmentes, egyéb eljárási költség nem merült fel.

A döntés a közléssel végleges. Amennyiben a döntésben foglaltakkal nem ért egyet, a közléstől számított 30 napon belül közigazgatási pert indíthat a területileg illetékes, közigazgatási kollégiummal működő törvényszéknél (…… Törvényszék, <CÍM>). Tárgyalás tartását a Fél a keresetlevélben kérheti. A közigazgatási peres eljárás illetékét előzetesen megfizetni nem kell, az tárgyi illetékfeljegyzés alá esik. A peres eljárás illetékéről a bíróság dönt. A jogi képviselő nélkül eljáró Fél a keresetlevelet választása szerint a döntést hozó hatósághoz benyújthatja személyesen, postai úton, vagy elektronikusan (https://epapir.gov.hu/ oldalon keresztül). A jogi képviselővel eljáró fél, valamint a belföldi székhellyel rendelkező gazdálkodó szervezet a keresetlevelet elektronikus úton, az e-papír szolgáltatás igénybevételével köteles benyújtani, a https://epapir.gov.hu/ oldalon keresztül. ( A benyújtás elősegítése céljából tájékoztatom, hogy a felületen a „Témacsoport” megnevezésénél a „Jogorvoslat”szöveget; „Ügytípus” megnevezésnél  a  „Közigazgatási  szerv  határozatának bírósági felülvizsgálat  iránti  keresetlevél” szöveget; „Címzett” megnevezésnél a „………… Vármegyei Kormányhivatal” szöveget válassza ki. A „Hivatkozási szám” megnevezésnél a keresettel támadott döntés ügy-számát szükséges beírni.)

Az engedély véglegessé válását követően az engedélyező hatóság a határozatot a környezet védelmének általános szabályairól szóló 1995. évi LIII. törvény 66. § (3) bekezdés szerint nyilvántartásba veszi.


Indokolás

<ÜGYFÉL> (<CÍM>) által kérelmezett ……………. épület felújítására vonatkozó kérelmet nyújtott be a …………… Vármegyei Kormányhivatal Környezetvédelmi, Természetvédelmi és Hulladékgazdálkodási Főosztályához.

A ………………….. Kormányhivatal Környezetvédelmi, Természetvédelmi és Hulladékgazdálkodási Főosztály az engedélyezési eljárást lefolytatta.

A kérelmet megvizsgálva megállapítottam, hogy megfelel a hatályos jogszabályi előírásoknak.

A védett és a fokozottan védett növény- és állatfajokról, a fokozottan védett barlangok köréről, valamint az Európai Közösségben természetvédelmi szempontból jelentős növény- és állatfajok közzétételéről szóló 13/2001. (V. 9.) KöM rendelet alapján, a Magyarországon élő valamennyi denevérfaj védett, vagy fokozottan védett.

A kérelemben szereplő …………………… épület felújítása jelentős természeti értéket képviselő denevérkolóniát érint. Itt él és szaporodó kolóniát alkot a védett fehérszélű törpedenevér (Pipistrellus kuhlii). A felújítással érintett épület hasadékaiban élő denevérek élőhely védelme nagyon fontos természetvédelmi érdek. Az épülethez kötődő élőhely védelme nemcsak arra az időszakra korlátozódik, amikor a denevérek lakják, hanem akkor is, amikor az állatok ideiglenesen más szálláson tartózkodnak, például telelőhelyeiken alusszák téli álmukat. Minthogy az épület felújítása során az eredeti üregek megóvása nem lehetséges, ezért olyan alternatív, mesterséges búvóhelyek kialakítása szükséges, amely alkalmas arra, hogy a tavaszi vándorútjukról megérkező denevérkolónia ezt elfoglalja, s később ott sikerrel felnevelhessék utódjaikat. Ennek biztosítása érdekében <MENNYISÉG> darab mesterséges denevérodú kihelyezését írtam elő. Az odúk anyaga fabeton, oldalfalainak anyagvastagsága 2-4 cm között legyen. Az odú téglatest formájú legyen, bebúvónyílása az odú előlapjának alján helyezkedjen el (lásd 1. sz. melléklet)! A bebúvónyílás szélessége 10-16 cm, magassága 2,5-9 cm. Az odú külső méretei: magasság 40-60 cm, szélesség 20-50 cm, mélység 10-16,5 cm, belső hasznos üreg mélység: 3-8,5 cm.

A denevérek kijutását biztosító ideiglenes lezárást fóliaborítással kell megvalósítani. A szálláshelyül szolgáló üreg alsó szélére egy kb. 30-40 cm hosszú, oldalirányban a réstől balra s jobbra legalább 10 cm-nyire túlnyúló fóliacsík vagy vékony lemez rögzítendő. Az üreg nyílása és az előzőleg felragasztott fóliacsík fölé a denevérek kijutását nem akadályozó módon, ideiglenes lezárásként (min. 30 cm hosszan, felül és oldalt megfelelően rögzített, alul szabadon hagyott) egy másik fóliacsík ragasztandó olymódon, hogy alatta a denevérek kiférjenek. A második fóliacsík alul kb. 3-4 cm-rel túlnyúlik a nyílás alsó szélén. A fóliacsík rögzítése olyan feszes legyen, hogy alá egy kinyújtott emberi kéz négy ujja beférjen. Ezt legegyszerűbb úgy elérni, hogy a második fóliacsíkot az oldalán kb. 2-3 cm-rel a rögzítés előtt visszahajtjuk. Ezáltal egy csapóajtószerűen működő kettős fóliasáv kerül kialakításra. Az épület külső falára leszálló denevér a fóliacsíkokon nem tud megkapaszkodni, onnan rendszeresen visszacsúszik, így nem tud bejutni az általa használt panelhézagba.

Az ideiglenes lezárást követően, amint az üregekből kiköltöznek a dennevérek, a felújítási munkálatok megkezdhetők.

Mivel a munkálatok révén új denevérbúvóhelyek létrehozására kerül sor, az épület felújítása természetvédelmi érdeket nem sért, ezért az üregek felszámolása, s az ezzel kapcsolatos karbantartási munka a természetvédelmi szempontból tett előírásaink betartása mellett elvégezhető.


A hatáskört és illetékességet megállapító, valamint a döntést megalapozó jogszabályhelyek:

· A természetvédelmi hatósági és igazgatási feladatokat ellátó szervek kijelöléséről szóló 625/2022. (XII. 30.) Korm. rendelet 2. § szerint a területi természetvédelmi hatóságként vármegyei illetékességgel a vármegyei kormányhivatal jár el.

· A védett és a fokozottan védett növény- és állatfajokról, a fokozottan védett barlangok köréről, valamint az Európai Közösségben természetvédelmi szempontból jelentős növény- és állatfajok közzétételéről szóló 13/2001. (V. 9.) KöM rendelet alapján, a Magyarországon élő valamennyi denevérfaj védett, vagy fokozottan védett.

· A védett állatfajok védelmére, tartására, hasznosítására és bemutatására vonatkozó részletes szabályokról szóló 348/2006. (XII. 23.) Korm. rendelet 5. § (2) bekezdése szerint a védelemben részesülő állatfaj egyede által lakó-, élő-, költő-, búvó- vagy pihenőhelyként használt épületrészen külső felújítás vagy karbantartás a természetvédelmi hatóság engedélyével végezhető.

· A természet védelméről szóló 1996. évi LIII. törvény 43. § (1) bekezdése szerint: „Tilos a védett állatfajok egyedének zavarása, károsítása, kínzása, elpusztítása, szaporodásának és más élettevékenységének veszélyeztetése, lakó-, élő-, táplálkozó-, költő-, pihenő- vagy búvóhelyeinek lerombolása, károsítása.

Felhívtam a figyelmet a jogszabályokban rögzített jogkövetkezményekre, valamint a meghatározott cselekmény végrehajtásának lehetőségére.

A jogorvoslat lehetőségéről az általános közigazgatási rendtartásról szóló 2016. évi CL. törvény 114. § (1) bekezdése, valamint a közigazgatási perrendtartásról szóló 2017. évi I. törvény (Kp.) 39. § (1) és (6) bekezdése alapján adtam tájékoztatást. A bíróság hatásköre a Kp. 12.§ (1) bekezdésén, illetékessége a Kp. 13.§ (1) bekezdés e) pontján, valamint a bíróságok elnevezéséről, székhelyéről és illetékességi területének meghatározásáról szóló 2010. évi CLXXXIV. törvény 4. számú mellékletének 3. pontján alapul. 
A bírósági eljárás illetékét az illetékekről szóló 1990. évi XCIII. törvény 45/A. § (1) bekezdése tartalmazza.

Szolnok, elektronikus bélyegző szerint
	Tisztelettel:

	……. kormánymegbízott
	nevében és megbízásából kiadmányozó:


	………
	főosztályvezető
Értesül:
1./ Címzett
2./ ………… Nemzeti Park Igazgatóság
3./ Irattár
	 	1. sz. melléklet 

Falba vagy panelszigetelésbe beilleszthető denevérodú méretezése 
4./  

